കാവ്യ ഥാപ്പർ

കാവ്യ ഥാപ്പർ (ജനനം 20 ഓഗസ്റ്റ് 1995) പ്രധാനമായും തെലുങ്ക് , തമിഴ് , ഹിന്ദി സിനിമകളിൽ 
അഭിനയിക്കുന്ന ഒരു ഇന്ത്യൻ ചലച്ചിത്ര നടിയാണ്. ഈ മായ പേരേമിതോ (2018) എന്ന തെലുങ്ക് ചിത്രത്തിലൂടെ അഭിനയരംഗത്ത് അരങ്ങേറ്റം കുറിച്ച 
കാവ്യ ഥാപ്പർ ഏക് മിനി കഥ (2021), മിഡിൽ ക്ലാസ് ലവ് ( 2022 ) എന്നീ ചിത്രങ്ങളിൽ അഭിനയിച്ചിട്ടുണ്ട്. ഈഗിൾ (2024) എന്ന ചലച്ചിത്രം അവരുടെ കരിയറിലെ ഏറ്റവും കൂടുതൽ കളക്ഷൻ നേടിയ ഒരു ചലച്ചിത്രമാണ്.

ആദ്യകാല ജീവിതം
പൊവായിലെ ബോംബെ സ്കോട്ടിഷ് സ്കൂളിൽ നിന്നാണ് ഥാപ്പർ സ്കൂൾ വിദ്യാഭ്യാസം പൂർത്തിയാക്കിയത്. സ്കൂൾ വിദ്യാഭ്യാസത്തിനു ശേഷം അവർ ഠാക്കൂർ കോളേജ് ഓഫ് സയൻസ് ആൻഡ് കൊമേഴ്സിൽ ബിരുദ പഠനം നടത്തി.

കരിയർ
2013-ൽ ഒരു ഹ്രസ്വ ഹിന്ദി സിനിമയിൽ അഭിനയിച്ചാണ് ഥാപ്പർ തൻ്റെ കരിയർ ആരംഭിച്ചത്. പതഞ്ജലി , മേക്ക് മൈട്രിപ്പ് , കോഹിനൂർ തുടങ്ങി നിരവധി പരസ്യങ്ങളിലും അവർ അഭിനയിച്ചിട്ടുണ്ട്.

അവരുടെ ആദ്യ തെലുങ്ക് ചിത്രമായിരുന്ന  ഈ മായ പേരേമിറ്റോ 2018-ലാണ് പുറത്തിറങ്ങിയത്. 2019-ലാണ് അവരുടെ ആദ്യ തമിഴ് സിനിമയായ മാർക്കറ്റ് രാജ എംബിബിഎസ് പുറത്തിറങ്ങിയത്. അവരുടെ അടുത്ത തമിഴ് ചിത്രമായ പിച്ചൈക്കാരൻ 2 വിജയ് ആൻ്റണിക്കൊപ്പമായിരുന്നു.

2022 ഒക്ടോബറിൽ അവർ രവി തേജയ്‌ക്കൊപ്പമുള്ള അവരുടെ അടുത്ത തെലുങ്ക് ചിത്രം പ്രഖ്യാപിച്ചിരുന്നു.

ബാഹ്യ ലിങ്കുകൾ

അവലംബം